ai4bharat/Pralekha huggingface dataset:
वाणिज्य आणि उदयोग मंत्रालय
जगभरात दाटलेल्या निराशेच्या मळभात भारत एक उज्ज्वल आशेचा किरण - वाणिज्य आणि उद्योग मंत्री पीयूष गोयल
अहिंसा विश्व भारतीची राष्ट्रीय परिषद मुंबईत सुरु
अहिंसा विश्व भारती राष्ट्रीय परिषदेत प्रमुख पाहुणे म्हणून केंद्रीय वाणिज्य आणि उद्योग मंत्री पीयूष गोयल उपस्थित होते. ही परिषद आज, 6 नोव्हेंबर 2022 रोजी मुंबईत आयोजित करण्यात आली आहे. या कार्यक्रमात गोयल यांनी भारताच्या विश्वगुरू बनण्याचे ध्येय अधोरेखित केले. महाराष्ट्राचे राज्यपाल भगतसिंग कोश्यारी, आचार्य डॉ. लोकेश मुनी आणि अहिंसा विश्व भारतीचे इतर मान्यवर कार्यक्रमाला उपस्थित होते.
संत आणि ऋषी अशी ठिणगी पेटवतात जी एखाद्याचे कार्य प्रज्वलित करते असे पियुष गोयल यावेळी म्हणाले. आपल्याला कधीकधी आपल्या कर्तव्याची आठवण करून देण्याची गरज असते आणि संत तेच करतात. कर्मकांडात अडकून न पडता धर्माला दैनंदिन जीवनाशी जोडणे आवश्यक आहे आणि डॉ. लोकेश यांच्यासारखे आचार्य आदर्श उदाहरण आहेत असे गोयल म्हणाले.
देशाच्या विश्वगुरु होण्याच्या ध्येयाबाबत बोलताना केंद्रीय मंत्री पियुष गोयल यांनी हर घर तिरंगा सारख्या कार्यक्रमाच्या अभूतपूर्व यशाचा उल्लेख केला. राष्ट्रध्वज फडकला नसेल असे एकही घर सापडणे जवळपास अशक्य होते. निराशेच्या मळभातील भारत आशेचा उज्ज्वल किरण असून प्रत्येक भारतीय देशाच्या प्रगतीचा साक्षीदार आहे असे त्यांनी सांगितले.
पंतप्रधान नरेंद्र मोदी यांनी आपल्या पंचप्रणामध्ये देशाला वसाहतवादी मानसिकता पुसून टाकत आपली कौटुंबिक मूल्ये, वारसा आणि नैतिकता या आपल्या मुळांकडे परतण्याचे आवाहन केले आहे. आपल्या दैनंदिन जीवनातही पंतप्रधानांचे पंचप्रण आपल्याला मार्गदर्शन करत राहतील, असे ते म्हणाले.
स्वतः ची काळजी घेतो तशी समाजाची काळजी घेण्याची जैन धर्माची शिकवण देशाच्या प्रगतीसाठी आवश्यक असल्याचे निरीक्षण मंत्र्यांनी नोंदवले. भारताला विश्वगुरू व्हायचे आहे असे भारताचे नागरिक ठरवतात तेव्हा जगातील कोणतीही शक्ती त्याला रोखू शकत नाही, अशा शब्दात त्यांनी समारोप केला.
महाराष्ट्राचे राज्यपाल भगतसिंग कोश्यारी यावेळी म्हणाले की, आपला देश ऋषीमुनींसाठी ओळखला जातो. देशाच्या उभारणीत ऋषीमुनींनी मूलभूत भूमिका बजावली आहे. राजांचे योगदान विसरण्याकडे आपला कल असला तरी राष्ट्र उभारणीतील ऋषीमुनींचे योगदान कधीही विसरता कामा नये, असे राज्यपाल भगतसिंग कोश्यारी यांनी सांगितले.
ऋषीमुनींच्या शिकवणुकीमुळे देशाने अनेक परकीय आक्रमणे यशस्वीपणे उधळून लावलाचे त्यांनी नमूद केले. स्वामी विवेकानंद यांच्या व्यक्तिमत्त्वाने मंत्रमुग्ध झालेल्या अमेरिकी माध्यमांनी त्यांना जिवंत ख्रिस्त म्हटल्याचे स्मरण राज्यपालांनी केले. जोपर्यंत देश संतांच्या परंपरेचे स्मरण ठेवेल तोपर्यंत भारत प्रगती करत राहील, असा विश्वास राज्यपालांनी व्यक्त केला.
राकेशजी, जैन इंटरनॅशनल ट्रेड ऑर्गनायझेशन आणि संजय घोडावत फाउंडेशन यांना यावेळी अहिंसा आंतरराष्ट्रीय पुरस्कार 2022 ने सन्मानित करण्यात आले.
उपराष्ट्रपती कार्यालय
आपल्या मातृभाषेत प्राविण्य मिळवावे : उपराष्ट्रपती
नवी दिल्ली, 24 जुलै 2020
आपल्या मातृभाषेत प्राविण्य मिळवण्यासाठी सर्वांनी प्रयत्न करावेत, असे आवाहन उपराष्ट्रपती एम व्यंकय्या नायडू यांनी केले आहे. मातृभाषा शिकणे आणि त्यात प्राविण्य मिळवणे महत्वाचे आहेच, त्यासोबतच, इतर प्रदेशातील सांकृतिक विविधता आणि मूल्यव्यवस्था समजून घेण्यासाठी इतर भाषाही शिकल्या पाहिजेत, असेही नायडू म्हणाले. अमेरिकेतील सैन फ्रान्सिस्को येथे आयोजित “जागतिक तेलुगु सांस्कृतिक महोत्सवात’ दूरदृश्य प्रणालीच्या माध्यमातून त्यांनी आज मार्गदर्शन केले, त्यावेळी ते बोलत होते. इतर भाषा शिकल्यामुळे आपल्याला विविध संधी तर उपलब्ध होतातच, त्याशिवाय एकूण मानवजातीविषयीचा आपला दृष्टीकोन अधिक व्यापक आणि सर्वसमावेशक होतो, असेही उपराष्ट्रपती म्हणाले.
भाषा केवळ आपल्या भावना व्यक्त करण्याचे किंवा संवादाचे माध्यम नसून संस्कृतीमध्ये त्यापेक्षा तिचे अधिक व्यापक स्थान आहे, असे नायडू म्हणाले. भाषा ही कोणत्याही संस्कृतीचे प्रकटीकरण आहे. गेल्या अनेक वर्षांपासून चालत आलेली मूल्यपरंपरा सांगणारा तो एक दुवा आहे. विविध संस्कृती व्यक्त करणारे ते माध्यम आहे. असे उपराष्ट्रपती म्हणाले.
मदर म्हणजे आई, मदरलैंड म्हणजे मातृभूमी,मदर टंग म्हणजे मातृभाषा आणि मेंटोर म्हणजे गुरु या चार ‘एम’ विषयी सर्वांनी कृतज्ञ राहायला हवे, असे नायडू यांनी सांगितले.
“धर्म हा प्रत्येकाच्या वैयक्तिक उन्नतीचा मार्ग आहे. संस्कृती ही आपले उद्दिष्ट प्राप्त करण्यासाठीचे प्रत्यक्ष साधन आहे. भाषा ही संस्कृतीचा अविभाज्य घटक असून, एखाद्याचे आयुष्य घडवण्यात भाषा अत्यंत महत्वाची असते. त्यामुळेच, साधू संत आणि विचारवंतानी कायम योग्य शब्द आणि भाषेची निवड करावी”, असा उपदेश केला आहे, असे नायडू म्हणाले.B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 106
राष्ट्रपती कार्यालय
डॉ. राजेंद्र प्रसाद यांच्या जयंतीनिमित्त आज राष्ट्रपती द्रौपदी मुर्मू यांनी त्यांच्या प्रतिमेला वाहिले पुष्पचक्र
भारताचे पहिले राष्ट्रपती,डॉ. राजेंद्र प्रसाद यांच्या जयंतीनिमित्त आज राष्ट्रपती द्रौपदी मुर्मू यांनी त्यांच्या प्रतिमेला पुष्रचक्र वाहिले.
उपराष्ट्रपती कार्यालय
दसऱ्याच्या पूर्वसंध्येला उपराष्ट्रपतींच्या देशवासियांना शुभेच्छा
नवी दिल्ली, 4 ऑक्टोबर 2022
उपराष्ट्रपती जगदीप धनखड यांनी दसऱ्याच्या पूर्वसंध्येला देशवासियांना शुभेच्छा दिल्या आहेत. त्यांनी दिलेल्या शुभेच्छा संदेशाचा संपूर्ण मजकूर खालीलप्रमाणे -
''संपूर्ण भारतात पारंपरिक पद्धतीने उत्साहात आणि आनंदात साजरा होणाऱ्या दसऱ्याच्या शुभ प्रसंगी मी सर्वाना मनःपूर्वक शुभेच्छा देतो आणि शुभकामना व्यक्त करतो.
वाईटावर चांगल्याच्या विजयाचे प्रतीक असलेला दसरा हा सण, 'धर्म' किंवा धार्मिकतेवरील आपली श्रद्धा आणखी दृढ करतो. प्रभू श्रीरामाच्या अंगी असणाऱ्या सत्य, न्याय, करुणा, कर्तव्य आणि धैर्य अशा सद्गुणांचे स्मरण करण्याचा आणि त्यापासून प्रेरणा घेण्याचा हा सण आहे.
हा सण देशात शांतता, समृद्धी आणि सौहार्द घेऊन येवो, अशी सदिच्छा मी व्यक्त करतो."
या संदेशाचा इंग्रजी आणि हिंदी अनुवादासाठी येथे क्लिक कराM.Pange/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 88
शिक्षण मंत्रालय
केंद्रीय शिक्षणमंत्री धर्मेंद्र प्रधान चार दिवसांच्या ॲास्ट्रेलिया दौ-यावर; भारत आणि ॲास्ट्रेलिया यांच्यात शिक्षण आणि कौशल्य विकास या क्षेत्रात सहकार्य, सहयोगाच्या संधी विकसित करण्याचा प्रयत्न
केंद्रीय शिक्षण, कौशल्य विकास आणि उद्योजकता मंत्री धर्मेंद्र प्रधान चार दिवसांच्या ऑस्ट्रेलिया दौऱ्यावर आहेत. भारत-ऑस्ट्रेलिया यांच्यातील शिक्षण आणि कौशल्य विकासातील संबंध, सहयोग आणि सहकार्य अधिक वृद्धिंगत करण्याच्या संधी विकसित करण्याचा त्यांचा प्रयत्न असेल.
या दौऱ्यासाठी जाण्यापूर्वी दिलेल्या निवेदनात, प्रधान म्हणाले की, भारताच्या शिक्षण क्षेत्रातील सुधारणा आणि भारत-ऑस्ट्रेलिया द्विपक्षीय संबंधांमध्ये झालेल्या नूतनीकरणाचा दोन्ही देशांना फायदा होईल. ज्ञानावर आधारित अर्थव्यवस्था उभारण्याची मोठी संधी यामुळे उपलब्ध होईल. तसेच या दौर्यामुळे आमच्या समान ध्येय साध्य करण्यासही गती मिळेल आणि आंतरराष्ट्रीय स्तरावर एक ज्ञानाचा सेतू उभारण्यास मदतही होईल. शिक्षण, कौशल्य, संशोधन, नवोपक्रम आणि उद्योजकता या सर्व क्षेत्रांत सर्व स्तरांवर आमची प्रतिबद्धता आणि ज्ञान अधिक व्यापक होईल. त्याचप्रमाणे आपल्या या चार दिवसांच्या दौऱ्यामुळे दोन्ही देशांतील नागरिकांचे परस्पर संबंध दृढ़ होतील असा विश्वास ही त्यांनी व्यक्त केला.
21 ऑगस्ट रोजी प्रधान हे तेथील भारतीय वंशाच्या ऑस्ट्रेलियन नागरिकांशी संवाद साधतील. दुसऱ्या दिवशी, प्रधान, ऑस्ट्रेलियाच्या शिक्षणमंत्री जेसन क्लेअर यांच्यासह, भारत-ऑस्ट्रेलिया शिक्षण परिषदेच्या वेस्टर्न सिडनी विद्यापीठात होणा-या 6व्या बैठकीला सह-अध्यक्ष म्हणून उपस्थित राहतील.न्यू साउथ वेल्सच्या शिक्षण मंत्री सारा मिशेल यांच्यासोबत, प्रधान तेथील एका शाळेला भेट देतील. ते सिडनी येथील TAFE NSF आणि न्यू साउथ वेल्स विद्यापीठाला  देखील भेट देतील. या भेटीत ते ऑस्ट्रेलियातील विविध विद्यापीठातील कुलगुरू आणि ऑस्ट्रेलियन शासनाच्या शिक्षण विभागाच्या वरिष्ठ प्रतिनिधींशी संवाद साधतील. यानंतर ते ऑस्ट्रेलिया इंडियन चेंबर ऑफ कॉमर्स आणि मोनाश विद्यापीठाने आयोजित केलेल्या बैठकीला संबोधित करतील. त्यानंतर प्रधान हे मेलबर्न इथं भारतीय विद्यार्थ्यांशी संवाद साधतील.
संरक्षण मंत्रालय
'नवभारत' निर्मितीत आघाडीची भूमिका बजावण्याचे संरक्षण राज्यमंत्री श्रीपाद नाईक यांचे मुलांना आवाहन
नवी दिल्ली, 11 ऑगस्ट 2019
भारताला नव्या उंचीवर घेऊन जाण्यासाठी पंतप्रधान नरेंद्र मोदी यांच्याकडून प्रेरणा घेण्याचे आवाहन संरक्षण राज्यमंत्री श्रीपाद नाईक यांनी मुलांना केले. ते आज 41 सरकारी शाळांमधील 3500 मुलांना संबोधित करत होते. 15 ऑगस्ट 2019 रोजी ऐतिहासिक लाल किल्ल्यावर होणाऱ्या स्वातंत्र्यदिन सोहळ्यात ही मुले 'नया भारतचे ' दर्शन घडवणार आहेत. 700 राष्ट्रीय छात्रसैनिक देखील यावेळी उपस्थित होते. स्वातंत्र्यदिनी पंतप्रधान आपल्या भाषणात जी मूल्ये सांगतील ती विद्यार्थ्यांनी आपल्यामध्ये रुजवावीत असे आवाहन श्रीपाद नाईक यांनी केले.
स्वातंत्र्यदिन सोहळ्याच्या तयारीचा भाग म्हणून गेले काही दिवस आव्हानात्मक हवामान असूनही तासनतास एकाच जागी बसून विद्यार्थ्यांनी दाखवलेल्या चिकाटीची त्यांनी प्रशंसा केली. तुमच्या कठोर परिश्रमांबद्दल तुम्हाला स्मृतिचिन्ह देताना मला खूप आनंद होत आहे असे ते म्हणाले.
संरक्षण राज्यमंत्र्यांनी प्रत्येक सहभागी शाळेच्या एका शिक्षक आणि एका विद्यार्थ्याला तसेच एनसीसीच्या युनिट-इन -चार्ज आणि छात्रसैनिकाला स्मृतिचिन्हे प्रदान केली.
S.Tupe/S.Kane/D.Rane
(Visitor Counter : 58
संरक्षण मंत्रालय
नौदल कर्मचाऱ्यांचे मर्चंट नेव्हीमध्ये स्थित्यंतर करण्यासाठी भारतीय नौदल आणि जहाजबांधणी महासंचालनालय यांच्यात सामंजस्य करारावर स्वाक्षऱ्या
नवी दिल्ली, 22 जून 2022
भारतीय नौदल आणि जहाजबांधणी महासंचालनालय यांच्यादरम्यान 20 जून 2022 रोजी एका ऐतिहासिक सामंजस्य करारावर स्वाक्षऱ्या करण्यात आल्या असून, या करारामुळे, भारतीय नौदलातील कर्मचाऱ्यांना - कार्यरत आणि सेवानिवृत्त दोन्ही- मर्चंट नेव्हीमध्ये स्थित्यंतर करता येणे शक्य होणार आहे. या सामंजस्य करारामुळे, भारतीय नौदलातील कर्मचाऱ्यांना आंतरराष्ट्रीय STCW  च्या दर्जाचे प्रमाणपत्र दिले जाणार आहे. जागतिक खलाशांमध्ये भारतीय खलाशांचे प्रमाण वाढवण्याच्या पंतप्रधानांच्या अपेक्षेला अनुरूप असे हे पाऊल उचलण्यात आले आहे. तसेच, नील अर्थव्यवस्थेसह, सागरी क्षेत्राला सरकारने दिलेले प्राधान्य लक्षात घेऊन, त्यासाठी कुशल आणि प्रशिक्षित मनुष्यबळाचा जास्तीत जास्त उपयोग करून घेण्याच्या दृष्टीनेही हा सामंजस्य करार उपयुक्त ठरणार आहे.
या स्थित्यंतरासाठीची सविस्तर प्रक्रिया महासंचालनालयाने आपल्या आदेश 17 मध्ये जारी केली आहे. या आदेशानुसार, भारतीय नौदलाच्या कर्मचाऱ्यांनी केलेली सागरी सेवा आणि अत्याधुनिक प्रशिक्षण लक्षात घेतले जाणार आहे. तसेच, यात, भारतीय नौदलाच्या अधिकाऱ्यांपासून ते नौसेनिकांपर्यन्त सर्व पदांवरील व्यक्तींचा विचार केला जाणार आहे. तसेच नॉटिकल म्हणजेच सागरी क्षेत्र आणि तंत्रज्ञान क्षेत्र अशा दोन्ही क्षेत्रातील कर्मचाऱ्यांचा विचार केला जाईल. या योजनेनुसार,नौदल कर्मचाऱ्यांना नौदल सेवेत असताना कार्यक्षमतेचे प्रमाणपत्र मिळेल, ही सुनिश्चित केले जाईल. या कर्मचाऱ्यांनी STCW च्या तरतुदींनुसार, काही अभ्यासक्रम, परीक्षा आणि मर्चंट नेव्हीत किमान सेवा दिल्यानंतर हे प्रमाणपत्र, जागतिक पातळीवरही ग्राह्य धरले जाईल.
यामुळे, भारतीय नौदलाच्या कर्मचाऱ्यांना मर्चंट नेव्हीत सुलभतेने स्थित्यंतर करता येईल. केवळ भारतातच नव्हे, तर जगभर त्यांना ही संधी उपलब्ध असेल.
ही स्थित्यंतर योजना, सविस्तर नियोजन आणि परिश्रमानंतर तयार केली गेली आहे. तसेच ती आखतांना, आंतरराष्ट्रीय नियमांसह अनेक घटक विचारात घेतल्या असून त्याच्याशी सुसंगत विविध तरतुदी सादर केल्या आहेत. यामुळे, भारतीय नौदलातील कर्मचार्यांना मर्चंट नेव्हीमधील अगदी सर्वोच्च पदापर्यंत नोकरी मिळवणे शक्य होणार आहे. नौदलात पुरेसा अनुभव घेतल्यानंतर नौदल कर्मचारी आता नॉटिकल विषयक अमर्याद टन वजनाच्या परदेशी जाणाऱ्या जहाजांवर मास्टर्स म्हणून तसेच, अभियांत्रिकी क्षेत्रामध्ये मुख्य अभियंता पदापर्यंत थेट सहभागी होऊ शकतील.
S.Kulkarni/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116
आरोग्य आणि कुटुंब कल्याण मंत्रालय
केंद्रीय आरोग्य आणि कुटुंब कल्याण राज्यमंत्री डॉ. भारती प्रवीण पवार यांनी केरळमधल्या कोझिकोडे इथल्या निपाह विषाणू संसर्गाला प्रतिबंध करण्यासाठीच्या उपाययोजनांचा घेतला आढावा
नवी दिल्ली, 14 सप्टेंबर 2023
केंद्रीय आरोग्य आणि कुटुंब कल्याण राज्यमंत्री डॉ. भारती प्रवीण पवार यांनी केरळमधल्या कोझिकोडे इथल्या निपाह विषाणू संसर्गाला प्रतिबंध करण्यासाठी केलेल्या उपाययोजनांचा, पुण्यामधील भारतीय वैद्यकीय संशोधन परिषद-राष्ट्रीय विषाणूशास्त्र संस्थेमधून  आढावा घेतला.
पंतप्रधान नरेंद्र मोदी यांच्या नेतृत्वाखाली आणि केंद्रीय आरोग्यमंत्री डॉ. मनसुख मांडविया यांच्या मार्गदर्शनाखाली केंद्र सरकार परिस्थितीवर लक्ष ठेवून आहे आणि रोगाचा फैलाव रोखण्यासाठी आवश्यक पावले उचलत आहे, असे डॉ. पवार यांनी हा आढावा घेतल्यानंतर सांगितले.
केंद्रीय आरोग्यमंत्री डॉ. मनसुख मांडविया यांच्या मार्गदर्शनाखाली बीएसएल-3 प्रयोगशाळांसहित फिरत्या वाहनांनी सुसज्ज असलेली केंद्राची आणि आयसीएमआर-एनआयव्हीची उच्च स्तरीय पथके आधीच कोझीकोडे येथे दाखल झाली आहेत आणि ती पथके प्रत्यक्ष स्थानावर चाचण्या करणार आहेत, अशी माहिती केंद्रीय आऱोग्य राज्यमंत्र्यांनी दिली. कोझिकोडे भागातील बाधित ग्रामपंचायतींना विलगीकरण क्षेत्र म्हणून जाहीर करण्यात आले आहे, असेही त्यांनी जाहीर केले. या परिस्थितीची हाताळणी करण्यासाठी राज्याला सार्वजनिक आरोग्य उपाययोजनांमध्ये पाठबळ देण्यासाठी डॉ. माला छाब्रा यांच्या नेतृत्वाखाली एक बहु-विषयतज्ञ पथक तैनात करण्यात आले आहे.
केंद्रीय आरोग्य मंत्रालय आणि आयसीएमआर-एनआयव्ही दैनंदिन तत्वावर परिस्थितीवर देखरेख करत आहे आणि विषाणूच्या या फैलावाला तोंड देण्यासाठी केंद्र सरकार आवश्यक त्या सर्व उपाययोजना करत आहे, अशी ग्वाही त्यांनी दिली.N.Chitale/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 43
पंतप्रधान कार्यालय
पंतप्रधान 30 नोव्हेंबर रोजी वाराणसीला भेट देतील आणि राष्ट्रीय महामार्ग -19 च्या वाराणसी-प्रयागराज दरम्यान सहा -पदरी रुंदीकरण प्रकल्पाचे उद्घाटन करतील
पंतप्रधान देव दीपावलीला उपस्थित राहतील आणि श्री काशी विश्वनाथ मंदिर कॉरिडॉर प्रकल्पालाही भेट देतील
नवी दिल्ली , 28 नोव्हेंबर 2020
पंतप्रधान नरेंद्र मोदी 30 नोव्हेंबर 2020 रोजी वाराणसीला भेट देतील आणि राष्ट्रीय महामार्ग -19 च्या हंडिया  - राजातालाब  या मार्गाचा सहा पदरी रुंदीकरण प्रकल्प राष्ट्राला समर्पित करतील. या दौऱ्यादरम्यान पंतप्रधान देव दीपावलीला उपस्थित राहतील आणि श्री काशी विश्वनाथ मंदिर कॉरिडॉर प्रकल्पालाही भेट देतील आणि सारनाथ पुरातत्व स्थळालाही भेट देतील.
राष्ट्रीय महामार्ग -19 वर 2447 कोटी रुपये खर्चून बांधण्यात आलेल्या 73 कि.मी. च्या या नवीन रुंद आणि सहा पदरी मार्गामुळे प्रयागराज ते वाराणसी दरम्यान प्रवासाचा वेळ एक तासाने कमी होण्याची अपेक्षा आहे.
वाराणसीत प्रकाश आणि उत्साहाचा जगप्रसिद्ध उत्सव बनलेला देव दीपावली कार्तिक महिन्यातील प्रत्येक पौर्णिमेला साजरा केला जातो. वाराणसीच्या राज घाटावर दीप प्रज्वलन करून पंतप्रधान महोत्सवाची सुरूवात करतील आणि त्यानंतर गंगा नदीच्या दोन्ही बाजूंना 11 लाख दिवे लावले जातील.
या भेटीदरम्यान पंतप्रधान बांधकाम सुरू असलेल्या काशी विश्वनाथ मंदिर कॉरिडॉर प्रकल्पाला भेट देऊन तिथल्या प्रगतीचा आढावा घेतील. पंतप्रधान सारनाथच्या पुरातत्व ठिकाणी प्रकाश आणि ध्वनी शो देखील पाहतील ज्याचे त्यांनी या महिन्याच्या सुरुवातीला उद्घाटन केले होते.
R.Tidke/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
केंद्र सरकारने राज्यपालांच्या अध्यक्षतेखाली मणिपूरमध्ये शांतता समिती स्थापन केली
केंद्र सरकारने मणिपूरच्या राज्यपालांच्या अध्यक्षतेखाली मणिपूरमध्ये शांतता समिती स्थापन केली आहे. या समितीत मुख्यमंत्री, राज्य सरकारमधील काही मंत्री, खासदार, आमदार आणि विविध राजकीय पक्षांच्या नेत्यांचा समावेश आहे. या समितीत माजी सनदी अधिकारी, शिक्षणतज्ज्ञ, साहित्यिक, कलाकार, सामाजिक कार्यकर्ते आणि विविध समुदायाच्या गटांच्या प्रतिनिधींचाही समावेश आहे.
परस्परविरोधी पक्ष/ गटांमधील शांततापूर्ण संवाद आणि वाटाघाटींसह राज्यातील विविध समुदायातील गटांमध्ये शांतता प्रस्थापित करण्याची प्रक्रिया सुलभ करणे हे या समितीचे कार्य असेल. समितीने सामाजिक एकात्मता, परस्पर सामंजस्य बळकट केले पाहिजे आणि विविध वांशिक गटांमध्ये सौहार्दपूर्ण संवाद सुलभ केला पाहिजे.
केंद्रीय गृह आणि सहकार मंत्री अमित शाह यांनी 29 मे ते 1 जून 2023 या कालावधीत मणिपूर राज्याचा दौरा केला होता. त्यावेळी परिस्थितीचा आढावा घेऊन शांतता समिती स्थापन करण्याची घोषणा त्यांनी केली होती.
पंतप्रधान कार्यालय
पंतप्रधानांनी माजी पंतप्रधान डॉ.मनमोहन सिंग यांना जन्मदिनाच्या दिल्या शुभेच्छा
नवी दिल्ली, 26 सप्टेंबर 2021
पंतप्रधान श्री नरेंद्र मोदी यांनी माजी पंतप्रधान डॉ मनमोहन सिंग जी यांना त्यांच्या वाढदिवसानिमित्त शुभेच्छा दिल्या आहेत.
आपल्या ट्विटरसंदेशामध्ये पंतप्रधान म्हणाले;
"आपले माजी पंतप्रधान डॉ. मनमोहन सिंग जी यांना वाढदिवसाच्या शुभेच्छा. मी त्यांना दीर्घायुष्य आणि उत्तम आरोग्य लाभावे यासाठी प्रार्थना करतो."
G.Chippalkatti/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान टीबी मुक्त भारत अभियानाला पाठिंबा देण्यासाठी आपला पॉकेट मनी दान करणाऱ्या 7 वर्षांच्या नलिनीचे पंतप्रधानांनी केले कौतुक
नवी दिल्ली, 26 एप्रिल 2023
पीएम टीबी मुक्त भारत अभियानाला पाठिंबा देण्यासाठी पॉकेटमनी दान करणाऱ्या हिमाचल प्रदेशातील उना येथील 7 वर्षीय निक्षय मित्र नलिनी सिंगचे पंतप्रधान नरेंद्र मोदी यांनी कौतुक केले आहे.
केंद्रीय मंत्री मनसुख मांडविया यांच्या ट्विटला उत्तर देताना नरेंद्र मोदी यांनी ट्विट केले:
"सत्कार्य ."Jaydevi PS/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
सांस्कृतिक मंत्रालय
जी 20 शिखर परिषदेसाठी नटराजाची मूर्ती घडवण्याचे काम 30 महिन्यांऐवजी अवघ्या सहा महिन्यात झाले पूर्ण
इंदिरा गांधी राष्ट्रीय कला केंद्राने "नटराज : वैश्विक ऊर्जेचे प्रकटीकरण" याविषयावर आयोजित केला परिसंवाद
नटराज हे एक असे शक्तिशाली प्रतीक आहे ज्यामध्ये महादेवाची विश्वाचे निर्माता , रक्षणकर्ता आणि संहारक अशी तीनही रूपे एकवटलेली आहेत आणि त्यातच सर्व भारतीयांचे कालचक्राबद्दलचे आकलन सामावलेले आहे. नटराजाचे शिल्प ही कलेच्या क्षेत्रातली एक अत्यंत मोहक कलाकृती असून आधुनिक युगातील चमत्कार आणि कलेचा उत्तम अविष्कार असलेली ही मूर्ती प्रत्येकाच्या कौतुकाचा विषय ठरली. संपूर्ण जगभरातून आलेले प्रतिनिधी या प्रख्यात कलाकृतीतून निर्माण होणारे सौंदर्य आणि एका वेगळ्याच उर्जेची अनुभूती घेण्यासाठी तसेच शिल्पकार स्थापथी यांच्या निर्मितीचे साक्षीदार होण्यासाठी उत्सुक होते
भारत मंडपम येथे जी 20 परिषदेच्या स्थानी नटराजाची मूर्ती उभारण्यात इंदिरा गांधी राष्ट्रीय कला केंद्राने महत्वपूर्ण भूमिका बजावली. नटराजाविषयीची माहिती, विचारमंथन आणि ज्ञान युवा पिढीपर्यंत पोहोचवण्याच्या उद्देशाने डॉ आंबेडकर आंतरराष्ट्रीय केंद्रात "नटराज : वैश्विक ऊर्जेचे प्रकटीकरण" याविषयावर एक परिसंवाद आयोजित करण्यात आला होता. नटराज मूर्तीच्या या नेत्रदीपक कलाकृतीच्या निर्मात्यांचा सत्कारही या कार्यक्रमात झाला.
या परिसंवादाला अतिथी आणि वक्ते म्हणून पद्मभूषण डॉ. पद्मा सुब्रह्मण्यम, खासदार पद्मविभूषण डॉ. सोनल मानसिंग, इंदिरा गांधी राष्ट्रीय कला केंद्र ट्रस्टचे अध्यक्ष रामबहादूर राय, भारत सरकारच्या सांस्कृतिक मंत्रालयाचे सचिव गोविंद मोहन, अखिल भारतीय ललित कला आणि शिल्प संस्थेचे अध्यक्ष बिमन बिहारी दास, कला महाविद्यालयाचे प्राचार्य, प्रा. संजीव कुमार शर्मा, नटराज मूर्तीचे निर्माता, तामिळनाडू येथील स्वामी मलाई येथील राधा कृष्ण स्थापथी , एनजीएमएचे माजी महासंचालक अद्वैत गडनायक, प्रख्यात शिल्पकार अनिल सुतार आणि आयजीएनसीए चे सदस्य सचिव डॉ. सच्चिदानंद जोशी उपस्थित होते. या कार्यक्रमाला विविध क्षेत्रातील रसिक प्रेक्षक आणि कलाप्रेमींव्यतिरिक्त 200 हून अधिक विद्यार्थी उपस्थित होते.
शिक्षण मंत्रालय
विद्यार्थी, शिक्षक आणि संस्थांच्या कोविड-19 मुळे उद्भवलेल्या शंका, तक्रारी,आणि इतर शैक्षणिक बाबींविषयी लक्ष घालण्यासाठी विद्यापीठ अनुदान आयोगाने उचलली पाऊले
नवी दिल्ली, 11 मे 2020
कोविड-19 महामारी लक्षात घेऊन विद्यापीठ अनुदान आयोगाने 29 एप्रिलला परीक्षेबाबत मार्गदर्शक सूचना आणि शैक्षणिक कॅलेंडर जारी केले.सर्व विद्यापीठांनी शैक्षणिक कार्यक्रम आखताना सर्व संबंधीतांचे हित आणि सुरक्षितता लक्षात घेऊन आरोग्याला सर्वोच्च प्राधान्य देत, मार्गदर्शक सूचनांची अंमलबजावणी करण्याच्या सूचना सर्व विद्यापीठांना देण्यात आल्या आहेत.
या महामारीमुळे परीक्षा आणि इतर शैक्षणिक बाबींशी संबंधित उद्भवलेल्या, विद्यार्थ्यांच्या तक्रारींची दखल घेण्यासाठी एक कक्ष स्थापन करून त्याबाबत विद्यार्थ्यांना सूचित करावे अशा सूचना विद्यापीठांना देण्यात आल्या आहेत.
विद्यार्थी,शिक्षक आणि संस्थांच्या कोविड-19 मुळे निर्माण झालेल्या शंका, तक्रारी आणि इतर शैक्षणिक बाबींविषयी लक्ष घालण्यासाठी विद्यापीठ अनुदान आयोगाने खालील पाऊले उचलली आहेत-
- समर्पित मदत क्रमांक 011-23236374 देण्यात आला आहे.
- covid19help.ugc[at]gmail[dot]com हा ई मेल एड्रेस निर्माण करण्यात आला आहे.
- विद्यापीठ अनुदान आयोगाच्या विद्यार्थी तक्रार निवारण या सध्याच्या https://www.ugc.ac.in/grievance/student_reg.aspx ऑनलाईन पोर्टलवरही विद्यार्थी तक्रार नोंदवू शकतात.
- विद्यार्थी, शिक्षक आणि संस्था यांच्या तक्रारींची दखल घेऊन त्यांचे निराकरण करण्यासाठी एक कृती दलही स्थापन करण्यात आले आहे.
सर्व विद्यापीठे आणि महाविद्यालयांनी या सार्वजनिक नोटीसची एक प्रत आपल्या अधिकृत संकेत स्थळावर अपलोड करावी आणि ई मेल किंवा इतर डिजिटल माध्यमातून शिक्षकवृंद आणि विद्यार्थ्यापर्यंत ती पोहोचवावी.
M.Jaitly/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
दक्षिण आशियातील सर्वाधिक रामसर स्थळे भारतात असल्याबद्दल पंतप्रधानांनी व्यक्त केला आनंद
गुजरातमधील खिजाडिया वन्यजीव अभयारण्य आणि उत्तर प्रदेशातील बखिरा वन्यजीव अभयारण्य या आणखी दोन पाणथळ प्रदेशांचा रामसर स्थळांच्या यादीत समावेश झाल्याबद्दल पंतप्रधान नरेंद्र मोदी यांनी आनंद व्यक्त केला आहे.
केंद्रीय पर्यावरण, वन आणि हवामान बदल मंत्री भूपेंद्र यादव यांच्या ट्विट संदेशावर प्रतिक्रिया देताना पंतप्रधानांनी ट्विट केले:
"उत्तम बातमी!
दक्षिण आशियातील सर्वाधिक रामसर स्थळे भारतात आहे. वनस्पती, जीवांचे संरक्षण आणि निसर्गाशी सुसंगत राहण्यासाठी आपले नागरिक वचनबद्ध असल्याचेच हे द्योतक आहे.
युवा व्यवहार आणि क्रीडा मंत्रालय
केंद्रीय युवा व्यवहार आणि क्रीडा मंत्री अनुराग ठाकूर यांनी थॉमस कप विजेत्या भारतीय संघाला 1 कोटी रुपयांचे बक्षीस केले जाहीर
प्रथमच थॉमस चषक जिंकत इतिहास घडवणाऱ्या भारतीय पुरुष बॅडमिंटन संघाला युवा व्यवहार आणि क्रीडा मंत्री अनुराग सिंग ठाकूर यांनी 1 कोटी रुपयांचे बक्षीस जाहीर केले आहे. बँकॉक येथे झालेल्या प्रतिष्ठेच्या थॉमस चषक स्पर्धेच्या अंतिम फेरीत आज भारतीय पुरुष संघाने, 14 वेळा अजिंक्य राहिलेल्या इंडोनेशियावर 3-0 असा शानदार विजय मिळवला.
अनुराग सिंह ठाकूर यांनी उत्स्फूर्त निर्णय घेत या विजयाचा आनंद साजरा केला. “प्ले-ऑफमध्ये मलेशिया, डेन्मार्क आणि इंडोनेशियावर लागोपाठ विजयासह थॉमस चषक जिंकण्याच्या भारताच्या अनन्यसाधारण यशामुळे नियम शिथिल करण्याची गरज भासली. सप्ताहाअखेर भारतीयांना अत्याधिक आनंद देणार्या संघाला 1 कोटी रुपयांचे बक्षीस जाहीर करताना अभिमान वाटतो,” असे ठाकूर यांनी म्हटले आहे.
भारतीय संघातील खेळाडू, प्रशिक्षक आणि सहाय्यक कर्मचारीवर्गाचे ठाकूर यांनी कौतुक केले आहे. "किदंबी श्रीकांत आणि एचएस प्रणॉय यांनी कोर्टवर प्रत्येक वेळी विजय मिळवून विजयाचा मार्ग प्रशस्त केला. सात्विक साइराज, रंकी रेड्डी आणि चिराग शेट्टी यांच्या दुहेरीतील जोड्यांनी सहापैकी पाच सामन्यांमध्ये निर्णायक गुण जिंकत अपेक्षा उंचावल्या, ज्यामध्ये बाद फेरीतील तिन्ही सामने होते," असे कौतुक त्यांनी केले.
“लक्ष्य सेनने इंडोनेशियाविरुद्धचा सलामीचा सामना जिंकून उच्च मनोबलाचे दर्शन घडवले. दुहेरीतील जोडी एमआर अर्जुन आणि ध्रुव कपिला, कृष्ण प्रसाद गर्ग आणि पंजाला विष्णुवर्धन गौड तसेच प्रियांशू राजावत यांना या ऐतिहासिक स्पर्धेचा भाग झाल्याचा अत्यंत उपयोग होणार असल्याची खात्री मला आहे,” असे ठाकूर म्हणाले.
युवा व्यवहार आणि क्रीडा मंत्रालयाने खेळाडूंना प्रशिक्षण आणि स्पर्धेसाठी पाठबळ देऊन संघाच्या अभूतपूर्व यशात योगदान दिले. जानेवारीपासून सुरू झालेल्या 10 आठवड्यांच्या राष्ट्रीय शिबिरामुळे खेळाडूंची तंदुरुस्ती वाढण्यास मदत झाली. दुहेरी फेरीसाठीच्या जोड्यांना मदत करण्यासाठी मॅथियास बोई यांना प्रशिक्षक म्हणून सहभागी करून घेणेही महत्त्वपूर्ण ठरले.
गेल्या चार वर्षांत, मंत्रालयाने भारतीय बॅडमिंटन खेळाडूंना प्रशिक्षण आणि स्पर्धेसाठी परदेशी आणि भारतीय प्रशिक्षकांच्या वेतनासह 67.19 कोटी रुपयांचा निधी दिला आहे. गेल्या वर्षभरात तर मंत्रालयाने 4.50 कोटी रुपये खर्चून तब्बल 14 आंतरराष्ट्रीय अनुभव देणाऱ्या दौऱ्यांना मदत केली आहे.
राष्ट्रपती कार्यालय
मानवाधिकार दिनानिमित्त आयोजित कार्यक्रमाला राष्ट्रपतींनी केले संबोधित; मानवाधिकार प्रभावीपणे बळकट करणे हे समाजाचे एकत्रित काम
नवी दिल्ली, 10 डिसेंबर 2019
समाजातल्या तळापर्यंत मानवाधिकार प्रभावीपणे बळकट करणे हे समाजाचे सामुहिक कार्य असल्याचे राष्ट्रपती राम नाथ कोविंद यांनी म्हटले आहे. यासंदर्भात राष्ट्रीय मानवाधिकार आयोगाने समाजात जागृती करण्याबाबत उत्तम काम केल्याचे त्यांनी सांगितले. राष्ट्रीय मानवाधिकार आयोगाने नवी दिल्लीत आयोजित केलेल्या मानवाधिकार कार्यक्रमात राष्ट्रपती बोलत होते.
देशाच्या अनेक भागातून महिलांसंदर्भातल्या गुन्ह्याच्या घटना ऐकू येत आहेत. केवळ एखादे ठिकाण किंवा एखाद्या राष्ट्रापुरत्या या घटना मर्यादित नाहीत, तर जगाच्या अनेक भागात दुर्बलांच्या मानवाधिकारांचे उघडउघड उल्लंघन केले जात आहे. जागतिक मानवाधिकार दिनाचे औचित्य साधून, 1948 मधे संयुक्त राष्ट्रांच्या महासभेने स्वीकार केलेल्या मानवाधिकाराच्या सार्वभौम घोषणेत निर्धारित अधिकार अबाधित राखण्यासाठी आपण आणखी काय करु शकतो, याचे आत्मपरीक्षण करण्याची गरज त्यांनी व्यक्त केली.
याबरोबरच या दस्तावेजाचा नव्याने अर्थ उमगून मानवाधिकार संकल्पनेचा विस्तार करण्याचे कार्य आपण हाती घ्यायला हवे, असे राष्ट्रपती म्हणाले.
B.Gokhale/N.Chitale/D.Rane
(Visitor Counter : 89
पंतप्रधान कार्यालय
पंतप्रधान गरीब कल्याण अन्न योजनेवर आधारित सबका विश्वास महाप्रश्नमंजुषेत लोकांना भाग घेण्याचे पंतप्रधानांनी केले आवाहन
नवी दिल्ली, 14 एप्रिल 2022
पंतप्रधान नरेंद्र मोदी यांनी लोकांना पंतप्रधान गरीब कल्याण अन्न योजनेवर आधारित सबका विश्वास महाप्रश्नमंजुषेत लोकांना भाग घेण्याचे आवाहन केले आहे. पंतप्रधान मोदी म्हणाले, ही एक रोचक प्रश्नमंजुषा आहे ज्यात सुप्रशासन उपक्रमांची मालिका अंतर्भूत असेल. MyGovIndia ने केलेल्या ट्वीटला प्रतिसाद म्हणून पंतप्रधानांनी ट्वीट केले:
“ही एक रोचक प्रश्नमंजुषा आहे ज्यात सुप्रशासन उपक्रमांची मालिका अंतर्भूत असेल. #SabkaVikasMahaQuiz मध्ये भाग घ्या आणि सर्वसमावेशक विकासासाठी सुरु असलेले आपले एकत्रित प्रयत्न अधिक मजबूत करा.”
S.Kane/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(